Lluna Plena canvia d'horari este divendres en una aposta per iniciar una oferta nocturna
14 de desembre 2021

Lluna Plena, el programa d'oci alternatiu per a joves de la regidoria de Joventut i Infància de l'Ajuntament de Sagunt, torna este divendres, 17 de desembre, i donarà inici a totes les activitats que el Casal Jove oferta per als i les adolescents estos Nadals. En esta ocasió, Lluna Plena canvia d'horari i es durà a terme en horari nocturn, entre les 21.30 i les 00.30 hores.

Entre les activitats més destacades es troba l'organització de Got Talent, on els jóvens podran demostrar el seu talent en qualsevol disciplina: màgia, cant, música, ball, humor, circ… Les actuacions començaran a les 22.30 hores. Totes aquelles persones, que siguen majors de 14 anys, i que estiguen interessades a participar, han d'enviar un missatge directe a través d'Instagram al perfil @jovesagunt indicant en què consistix la seua actuació i les seues necessitats tècniques.

Durant la nit també es realitzaran tallers de com embolicar regals de manera original i de postals nadalenques, a més de poder sopar _hot dogs_ en el mateix Casal Jove. El grup de corresponsals seran els encarregats de preparar el sopar per un preu molt econòmic. A més, també hi haurà un concurs, un karaoke nadalenc, videojocs en PS, Nintendo o Arcade, jocs de taula, futbolí, ping pong i dards durant la jornada.

![](/media/twend3of/c_lluna.jpg?width=566.9886363636364&height=850)

*   [](http://www.facebook.com/sharer.php?u=https://aytosagunto.es/va/actualitat/lluna-plena-canvia-d-horari-este-divendres-en-una-aposta-per-iniciar-una-oferta-nocturna/ "Facebook")
*   [](http://twitter.com/share?url=https://aytosagunto.es/va/actualitat/lluna-plena-canvia-d-horari-este-divendres-en-una-aposta-per-iniciar-una-oferta-nocturna/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/lluna-plena-canvia-d-horari-este-divendres-en-una-aposta-per-iniciar-una-oferta-nocturna/ "Linked In")
*   [](mailto:?body=https://aytosagunto.es/va/actualitat/lluna-plena-canvia-d-horari-este-divendres-en-una-aposta-per-iniciar-una-oferta-nocturna/)